M.MAHRAZI (2019 : 22) yenna-d : Ɣer Saussure, tutlayt d anagraw anda iferdisen-is ur zmiren ara ad ilin iman-nsen wer assaɣen n wegdazal akked wemgired d wiyaḍ, yeɛni, deg unagraw-a, kulci iteddu s ilugan anda yal aferdis yettwasbadu-d mačči ɣer yiman-is, maca ilmend n wassaɣ-is d wiyaḍ. Iwakken ad d-yessegzi tikti-ya, Saussure yessexdem tugna n tiddas. Yal aleqqaf deg urar-a ila tanamka-ines maca acu ayen yesɛan tixutert d azal n yal aleqqaf mi ara yeṭṭef amkan-is deg tiddest-nni d wassaɣ ines akked ileqqafen nniḍen.